เจ้าหญิงฮิซาโกะ พระชายาในเจ้าชายโนริฮิโตะ

**เจ้าหญิงฮิซาโกะ พระชายาในเจ้าชายโนริฮิโตะ** (ญี่ปุ่น: 憲仁親王妃久子殿下; โรมาจิ: *Norihito Shinnōhi Hisako Denka*) หรือ **เจ้าหญิงทากามาโดะ** (อังกฤษ: Her Imperial Highness Princess Takamodo) ทรงดำรงพระอิสริยยศ "ชินโนฮิ" หรือ พระชายาในเจ้าชายชั้นเอกแห่งราชวงศ์ญี่ปุ่น ทรงเป็นพระชายาในเจ้าชายทากามาโดะ (พระราชนัดดาในจักรพรรดิไทโชและพระราชภาดา (ลูกพี่ลูกน้อง) ในสมเด็จพระจักรพรรดิพระเจ้าหลวงอากิฮิโตะ) และทรงมีศักดิ์เป็นพระญาติชั้นพระปิตุจฉาในสมเด็จพระจักรพรรดินารูฮิโตะ จักรพรรดิพระองค์ปัจจุบัน

ทรงมีพระนามจริงว่าเจ้าหญิงฮิซาโกะ ส่วนเจ้าหญิงทากามาโดะเป็นการออกพระนามตามมิยาโงของพระสวามีที่ได้รับพระราชทานจากจักรพรรดิโชวะหลังการอภิเษกสมรส 

สัญลักษณ์ประจำพระองค์ พัด (おうぎ) ที่ประทับหลัก ตำหนักทากามาโดะ เขตพระราชฐานอากาซากะ เขตมินาโตะ กรุงโตเกียว

## พระประวัติ

### '''ฮิซาโกะ ทตโตริ'''
ฮิซาโกะ ทตโตริ (ญี่ปุ่น: 鳥取久子; โรมาจิ: *Tottori Hisako*) เกิดเมื่อวันที่ 10 กรกฎาคม พ.ศ. 2496 (ปีโชวะที่ 28) ที่คฤหาสน์ย่านชิโรกาเนะ เขตมินาโตะ กรุงโตเกียว เธอเป็นบุตรคนโตจากทั้งหมด 2 คนของนายชิเกจิโร ทตโตริ (鳥取 滋治郎) และนางฟูมิโกะ ทตโตริ (สกุลเดิม โทโมดะ) ซึ่งเธอมีน้องชาย 1 คน คือ นายชิเงกิ ทตโตริ

นายชิเกจิโร ทตโตริ บิดา เป็นประธานบริษัทมิตซุยบุซซัน (三井物産) สาขาฝรั่งเศส และกรรมการผู้จัดการบริษัทโทโฮบุซซัน (東邦物産) อีกทั้งตระกูลทตโตริเป็นตระกูลเก่าแก่ในจังหวัดคากาวะ นางฟูมิโกะ ทตโตริ มารดา เป็นนักการทูตและเจ้าหน้าที่พิธีการของสำนักพระราชวัง อีกทั้งเธอเคยดำรงตำแหน่งเลขาธิการและประธานสมาคมสตรีฝรั่งเศส (ALF)thumb|สัญลักษณ์ประจำพระองค์ พัด

#### การศึกษา

* พ.ศ. 2499 เธอเข้าศึกษาระดับชั้นอนุบาล ที่โรงเรียนสตรีพระหฤทัย (聖心女子学院初等科・中等科・高等科) เขตชิบูยะ กรุงโตเกียว
* บิดาของเธอถูกย้ายไปทำงานที่บริษัทมิตซุยบุซซัน (三井物産) สาขาสหรัฐอเมริกา จึงทำให้เธอต้องย้ายตามครอบครัวไปที่สหรัฐอเมริกาด้วย เธอจึงมีความสามารถในการสื่อสารภาษาอังกฤษได้ตั้งแต่ยังเด็ก
* พ.ศ. 2502 ครอบครัวของเธอกลับมาที่ญี่ปุ่น เธอจึงกลับมาศึกษาระดับชั้นประถมศึกษาจนถึงระดับมัธยมศึกษาตอนต้น ที่โรงเรียนสตรีพระหฤทัย (聖心女子学院初等科・中等科・高等科) เขตชิบูยะ กรุงโตเกียว
* บิดาของเธอถูกย้ายไปทำงานที่บริษัทมิตซุยบุซซัน (三井物産) สาขาอังกฤษ จึงทำให้เธอต้องย้ายตามครอบครัวอีกครั้งไปที่สหราชอาณาจักร
* พ.ศ. 2511 เธอศึกษาต่อที่โรงเรียน The Convent of the Ladies of Mary Grammar School นอร์ทยอร์กเชอร์ สหราชอาณาจักร
* พ.ศ. 2515 เธอเข้าศึกษาระดับปริญญาตรี ด้านจีนศึกษา, มานุษยวิทยา ,และโบราณคดี วิทยาลัยเกอร์ตัน (Girton College) มหาวิทยาลัยเคมบริดจ์ สหราชอาณาจักร
* พ.ศ. 2518 เธอสำเร็จการศึกษาระดับปริญญาตรี
* พ.ศ. 2522 เธอสำเร็จการศึกษาระดับปริญญาโท มหาวิทยาลัยเคมบริดจ์ สหราชอาณาจักร
* พ.ศ. 2555 เธอสำเร็จการศึกษาระดับปริญญาเอก สาขาศิลปศาสตร์และวัฒนธรรม มหาวิทยาลัยศิลปะโอซากะ (大阪芸術大学)
* ดุษฎีนิพนธ์ของพระองค์มีชื่อว่า "การศึกษาคอลเลกชันเน็ตสึเกะ (根付): โดยเน้นที่คอลเลกชันของเจ้าชายทากามาโดะ"

#### การทำงาน

* พ.ศ. 2518 หลังจบการศึกษาระดับปริญญาตรี เธอกลับมายังญี่ปุ่น และทำงานในบริษัทแปลเอกสาร ซึ่งเธอสามารถแปลเอกสารทางธุรกิจและกฎหมายในภาษาอังกฤษและฝรั่งเศสได้ แต่ไม่นานนัก เธอก็ได้เข้าศึกษาต่อในระดับปริญญาโท ที่มหาวิทยาลัยเคมบริดจ์ สหราชอาณาจักร 
* พ.ศ. 2525 หลังจากที่เธอสำเร็จการศึกษาระดับปริญญาโท เธอได้กลับมาญี่ปุ่น โดยทำงานเป็นล่ามและผู้ช่วยให้กับเจ้าชายมิกาซะ ในงานการประชุมวิทยาศาสตร์มนุษยชาติระดับนานาชาติแห่งเอเชียและแอฟริกาเหนือ ครั้งที่ 31 ซึ่งจัดขึ้นที่กรุงโตเกียว และจังหวัดเกียวโต

### เจ้าหญิงทากามาโดะ
วันที่ 23 เมษายน พ.ศ. 2527 นางสาวฮิซาโกะ ทตโตริ พบกับเจ้าชายโนริฮิโตะครั้งแรกในงานเลี้ยงรับรองของสถานเอกอัครราชทูตแคนาดา กรุงโตเกียว

วันที่ 1 สิงหาคม พ.ศ. 2527 สภาราชวงศ์ญี่ปุ่นอนุมัติการอภิเษกสมรสระหว่างเจ้าชายโนริฮิโตะและนางสาวฮิซาโกะ ทตโตริ

วันที่ 17 กันยายน พ.ศ. 2527 มีการจัดพิธี "โนไซ" หรือ พิธิหมั้น

วันที่ 1 สิงหาคม พ.ศ. 2527 เจ้าชายโนริฮิโตะและนางสาวฮิซาโกะ ทตโตริ จัดงานแถลงข่าวการอภิเษกสมรสต่อสื่อมวลชน

วันที่ 6 ธันวาคม พ.ศ. 2527 มีการจัดพิธีอภิเษกสมรสระหว่างเจ้าชายโนริฮิโตะและนางสาวฮิซาโกะ ทตโตริ

โดยหลังจากการอภิเษกสมรส พระสวามีทรงก่อตั้งมิยาเกะ (ราชวงศ์สาขา) ของพระองค์เองขึ้น และได้รับพระราชทานมิยาโงจากสมเด็จพระจักรพรรดิฮิโรฮิโตะว่า "ทากามาโดะ" ดังนั้นจึงมีการระบุพระนามของพระสวามีภายหลังการอภิเษกสมรสเป็น "高円宮" (*Takamado-no-Miya*) หรือ "Prince Takamado" (เจ้าชายทากามาโดะ) ส่วนเธอได้รับการสถาปนาอิสริยยศเป็นชินโนฮิ หรือพระชายาในเจ้าชายชั้นเอกแห่งราชวงศ์ญี่ปุ่น โดยมีพระนามว่า "เจ้าหญิงฮิซาโกะ พระชายาในเจ้าชายโนริฮิโตะ" (ญี่ปุ่น: 憲仁親王妃久子殿下; โรมาจิ: *Norihito Shinnōhi Hisako Denka*) ซึ่งสำนักพระราชวังระบุพระนามในภาษาอังกฤษเป็น "Her Imperial Highness Princess Takamado" (เจ้าหญิงทากามาโดะ) โดยเป็นการออกพระนามตามมิยาโงของพระสวามี อีกทั้งในวันเดียวกันนี้ พระองค์ได้รับพระราชทานเครื่องราชอิสริยาภรณ์รัตนมงกุฎ ชั้นประถมาภรณ์ (มงกุฎดอกพอโลเนีย)

เจ้าชายและเจ้าหญิงทากามาโดะมีพระธิดาด้วยกันสามพระองค์ ได้แก่
# เจ้าหญิงสึงูโกะ (8 มีนาคม พ.ศ. 2529)
# เจ้าหญิงโนริโกะ (22 กรกฎาคม พ.ศ. 2531) 
#  เจ้าหญิงอายาโกะ (15 กันยายน พ.ศ. 2533)

วันที่ 21 พฤศจิกายน พ.ศ. 2545 เจ้าชายทากามาโดะ พระสวามี สิ้นพระชนม์จากอาการพระหทัยเต้นผิดจังหวะ (เว็นทริคูลาร์ ฟิบริลเลชัน) ขณะที่ทรงเล่นสควอช สิริพระชนมายุ 48 ชันษา

## พระกรณียกิจ
thumb|299x299px|เจ้าหญิงทากามาโดะ เมื่อ พ.ศ. 2552

### งานราชสำนัก

* ทรงตามเสด็จสมเด็จพระจักรพรรดิ และสมเด็จพระจักรพรรดินีออกมหาสมาคม เนื่องในวันขึ้นปีใหม่
* ทรงเข้าร่วมพิธี "อุตาไก ฮาจิเมะ" (歌会始) ซึ่งเป็นธรรมเนียมประจำปีในพระราชสำนัก โดยจะมีการร่วมกันขับร้องบทกวีในท่วงทำนองโบราณตามแบบแผนดั้งเดิมของญี่ปุ่น
* ทรงเข้าร่วมพิธี "โคโช ฮาจิเมะ" (講書始) เป็นพิธีที่จัดขึ้นทุกปีในเดือนมกราคม โดยสมเด็จพระจักรพรรดิและสมเด็จพระจักรพรรดินี พร้อมพระบรมวงศานุวงศ์ จะเสด็จออกรับฟังการบรรยายจากผู้ทรงคุณวุฒิในสาขาวิชามนุษยศาสตร์ สังคมศาสตร์ และวิทยาศาสตร์
* ทรงเข้าร่วมงานเลี้ยงน้ำชาฤดูใบไม้ผลิและฤดูใบไม้ร่วง ซึ่งจัดโดยสมเด็จพระจักรพรรดิ เพื่อเลี้ยงต้อนรับแขกผู้มีเกียรติจากหลากหลายวงการในประเทศญี่ปุ่น ที่เขตพระราชฐานอากาซากะ กรุงโตเกียว

### ดำรงตำแหน่งในองค์กร

* สมาชิกสำรองสภาราชวงศ์ญี่ปุ่น () 
* องค์อุปถัมภ์สหพันธ์วงออร์เคสตราสมัครเล่นแห่งประเทศญี่ปุ่น(日本アマチュアオーケストラ連盟)
* ประธานกิตติมศักดิ์อิเกบานะนานาชาติ
* ประธานกิตติมศักดิ์สมาคมเบสบอลลูกยางสมัครเล่นแห่งประเทศญี่ปุ่น (全日本軟式野球連盟)
* ประธานกิตติมศักดิ์สหพันธ์ฟันดาบแห่งประเทศญี่ปุ่น (日本フェンシング協会)
* ประธานกิตติมศักดิ์หน่วยกู้ภัยทางทะเลญี่ปุ่น (日本水難救済会)
* ประธานกิตติมศักดิ์สมาคมฮอกกี้แห่งประเทศญี่ปุ่น (日本ホッケー協会)
* ประธานกิตติมศักดิ์สมาคมฟุตบอลแห่งประเทศญี่ปุ่น (日本サッカー協会)
* ประธานกิตติมศักดิ์สมาคมสเปนศึกษาแห่งประเทศญี่ปุ่น
* ประธานกิตติมศักดิ์ศูนย์ส่งเสริมศิลปะการแสดงพื้นบ้าน
* ประธานกิตติมศักดิ์มูลนิธิอินาโมริ (稲盛財団)
* ประธานกิตติมศักดิ์สหพันธ์เรือใบแห่งประเทศญี่ปุ่น (日本セーリング連盟)
* ประธานกิตติมศักดิ์กองทุนสมาคมนักศึกษาแห่งชาติญี่ปุ่น (日本学生協会基金)
* ประธานกิตติมศักดิ์สมาคมเอเชียศึกษาแห่งประเทศญี่ปุ่น (日本アジア協会)
* ประธานกิตติมศักดิ์สมาคมเพื่อนภาษาฝรั่งเศส
* ประธานกิตติมศักดิ์เบิร์ดไลฟ์ อินเตอร์เนชั่นแนล (バードライフ・インターナショナル)
* ประธานกิตติมศักดิ์สหพันธ์คิวโดนานาชาติ (国際弓道連盟)
* ประธานกิตติมศักดิ์มูลนิธิอนุสรณ์เจ้าชายทากามาโดะเพื่อการแลกเปลี่ยนญี่ปุ่น-เกาหลี
* ประธานกิตติมศักดิ์นินนาไก (วัดนินนาจิ, จังหวัดเกียวโต)
* ประธานกิตติมศักดิ์ชูงูจิ โฮซังไก (วัดชูงูจิ, จังหวัดนาระ)
* ประธานกิตติมศักดิ์มูลนิธิเครื่องกระตุกไฟฟ้าหัวใจอัตโนมัติ (AED) แห่งประเทศญี่ปุ่น
* ประธานกิตติมศักดิ์มูลนิธิหัวใจแห่งประเทศญี่ปุ่น
* ประธานกิตติมศักดิ์สหพันธ์นักเรียนนายเรือญี่ปุ่น (海洋少年団)
* ประธานกิตติมศักดิ์มูลนิธิสมาคมกีฬายิงปืนไรเฟิลแห่งประเทศญี่ปุ่น (日本ライフル射撃協会)
* ประธานกิตติมศักดิ์สมาคมแฮนด์บอลแห่งประเทศญี่ปุ่น (日本ハンドボール協会)
* ประธานกิตติมศักดิ์สหพันธ์วอลเลย์บอลมาม่าซังแห่งญี่ปุ่น (全国ママさんバレーボール大会)
* ประธานกิตติมศักดิ์สมาคมวอลเลย์บอลแห่งประเทศญี่ปุ่น (日本バレーボール協会)
* ประธานกิตติมศักดิ์สมาคมแบดมินตันแห่งญี่ปุ่น (日本バドミントン協会)
* ประธานกิตติมศักดิ์สมาคมสนับสนุนศูนย์การศึกษานานาชาติ
* รองประธานกิตติมศักดิ์สภากาชาดญี่ปุ่น (日本赤十字社)
* ประธานกิตติมศักดิ์ชมรมนกหายากของเบิร์ดไลฟ์ อินเตอร์เนชั่นแนล (バードライフ・インターナショナル) ประจำภูมิภาคเอเชีย
* ประธานกิตติมศักดิ์สหพันธ์ยิงธนูแห่งประเทศญี่ปุ่น (全日本アーチェリー連盟) (2546 - 2561)
* ประธานกิตติมศักดิ์สมาคมยิงธนูญี่ปุ่น-แคนาดา (2546 - 2561)
* ประธานกิตติมศักดิ์สมาคมสควอชแห่งประเทศญี่ปุ่น (日本スカッシュ協会)
* ประธานกิตติมศักดิ์ของการแข่งขัน FIBA Basketball World Cup 2023 Japan Tournament (2566)
### ตำแหน่งทางวิชาการ

* ศาสตราจารย์รับเชิญ มหาวิทยาลัยศิลปะโอซาก้า (大阪芸術大学)

### พระนิพนธ์

* พ.ศ. 2539 - ชิบิกโกบาคุ ดินแดนแห่งความฝัน (夢の国のちびっこバク) ISBN 4052008235
* พ.ศ. 2541 - การเดินทางอันยิ่งใหญ่ของภูเขาน้ำแข็งลูลี่ (氷山ルリの大航海) ISBN 4062092344
* พ.ศ. 2546 - ความทรงจำกับเจ้าชาย (宮さまとの思い出) ISBN 4594042481
* พ.ศ. 2549 - เน็ตสึเกะ (根付): คอลเลกชันเจ้าชายทากามาโดะ II (根付 高円宮コレクションII) ISBN 4784212736
* พ.ศ. 2551 - เน็ตสึเกะ (根付) สำหรับนักเดินทาง: คอลเลกชันเน็ตสึเกะร่วมสมัยของเจ้าหญิงทากามาโดะ (旅する根付 高円宮妃現代根付コレクション) ISBN 4062150018
* พ.ศ. 2552 - เคนและริน ลูกมังกร (龍の子ケンとリン) ISBN 4338180366
* พ.ศ. 2553 - ชมนกมองนก (寄り鳥見鳥) ISBN 4863060718
* ทรงเขียนคอลัมน์เกี่ยวกับเน็ตสึเกะ (根付) และนกป่า ในนิตยสารฟูจิน กาโฮ (婦人画報) ทุกๆ 2 เดือน

### เยือนต่างประเทศ
alt=Flag of Mexico|left|25x25px

#### [[ประเทศเม็กซิโก|เม็กซิโก]]

* วันที่ 9 - 22 พฤษภาคม พ.ศ. 2530 ตามเสด็จเจ้าชายทากามาโดะ ทรงเยือนเพื่อส่งเสริมความสัมพันธ์ระหว่างประเทศ

#### [[ไฟล์:Flag_of_Canada_(Pantone).svg|25x25px|Flag of Canada (Pantone)]] [[ประเทศแคนาดา|แคนาดา]]

* วันที่ 9 - 22 พฤษภาคม พ.ศ. 2530 ตามเสด็จเจ้าชายทากามาโดะ ทรงเยือนเพื่อส่งเสริมความสัมพันธ์ระหว่างประเทศ
* วันที่ 18 พฤษภาคม - 2 มิถุนายน พ.ศ. 2535 ตามเสด็จเจ้าชายทากามาโดะ ทรงเข้าร่วมพิธีฉลองครบรอบ 25 ปี การเปิดสวนญี่ปุ่นมิตรภาพแคนาดา-ญี่ปุ่น ณ เมืองเลทบริดจ์
* วันที่ 18 - 27 กันยายน พ.ศ. 2538 ตามเสด็จเจ้าชายทากามาโดะ ทรงเข้าร่วมนิทรรศการศิลปะญี่ปุ่นร่วมสมัย
* วันที่ 9 - 19 กันยายน พ.ศ. 2539 ตามเสด็จเจ้าชายทากามาโดะ ทรงเยือนเพื่อศึกษาดูงาน
* วันที่ 23 ตุลาคม - 6 พฤศจิกายน พ.ศ. 2541 ตามเสด็จเจ้าชายทากามาโดะ เข้าร่วมงานการกุศลของ UNICEF
* วันที่ 13 - 19 สิงหาคม พ.ศ. 2542 ตามเสด็จเจ้าชายทากามาโดะ ทรงเข้าร่วมงานพิธีเปิดการประชุมนานาชาติด้านเทคโนโลยีมัลติมีเดีย
* วันที่ 7 - 27 มิถุนายน พ.ศ. 2547 ทรงเข้าร่วมงานครบรอบ 75 ปีความสัมพันธ์ทางการทูต
* วันที่ 22 - 28 มกราคม พ.ศ. 2549 ทรงเข้าร่วมพิธีเปิดหอศิลป์ญี่ปุ่น
* วันที่ 18 - 25 มิถุนายน พ.ศ. 2556 เสด็จเข้าร่วมกิจกรรมของสภาระดับโลกของเบิร์ดไลฟ์ อินเตอร์เนชั่นแนล (バードライフ・インターナショナル)
* วันที่ 23 สิงหาคม - 2 กันยายน พ.ศ. 2562  ทรงเข้าร่วมงานครบรอบ 90 ปีความสัมพันธ์ทางการทูต

alt=Flag of the Kingdom of Spain ("Correct" Heraldic Coat of Arms)|left|25x25px

#### [[ประเทศสเปน|สเปน]]

* วันที่ 7 - 22 พฤษภาคม พ.ศ. 2534 ตามเสด็จเจ้าชายทากามาโดะ ทรงเยือนเพื่อส่งเสริมความสัมพันธ์ระหว่างประเทศ
* วันที่ 2 - 7 ตุลาคม พ.ศ. 2540 ทรงเข้าร่วมงานอภิเษกสมรสของเจ้าหญิงอินฟันตากริสตินา ดัชเชสแห่งปัลมาเดมายอร์กา

alt=Flag of Argentina|left|25x25px

#### [[ประเทศอาร์เจนตินา|อาร์เจนตินา]]

* วันที่ 7 - 22 พฤษภาคม พ.ศ. 2534 ตามเสด็จเจ้าชายทากามาโดะ ทรงเยือนเพื่อส่งเสริมความสัมพันธ์ระหว่างประเทศ
* วันที่ 16 กันยายน - 3 ตุลาคม พ.ศ. 2551 เสด็จเข้าร่วมกิจกรรมของสภาระดับโลกของเบิร์ดไลฟ์ อินเตอร์เนชั่นแนล (バードライフ・インターナショナル)
* วันที่ 3 - 9 กันยายน พ.ศ. 2556 เสด็จเข้าร่วมงานเฉลิมฉลองความสัมพันธ์ระหว่างสมาคมฟุตบอลแห่งประเทศญี่ปุ่นและสมาคมฟุตบอลแห่งประเทศอาร์เจนตินา

alt=Flag of the United States (1912-1959)|left|25x25px

#### [[สหรัฐอเมริกา]]

* วันที่ 21 - 26 กันยายน พ.ศ. 2534 ตามเสด็จเจ้าชายทากามาโดะ ทรงร่วมการประชุมใหญ่ระดับโลกของสมาคมวิจัยเน็ตสึเกะนานาชาติ ประจำปี 1991
* วันที่ 9 - 19 กันยายน พ.ศ. 2539 ตามเสด็จเจ้าชายทากามาโดะ ทรงเยือนเพื่อศึกษาดูงาน
* วันที่ 4 - 15 ธันวาคม พ.ศ. 2540 ตามเสด็จเจ้าชายทากามาโดะ ทรงเข้าร่วมพิธีเปิดนิทรรศการ "สมบัติล้ำค่าแห่งราชวงศ์" และงานเฉลิมฉลองการครบรอบ 90 ปี สมาคมญี่ปุ่นแห่งนิวยอร์ก
* วันที่ 12 - 25 มิถุนายน พ.ศ. 2541 ตามเสด็จเจ้าชายทากามาโดะ ทรงเยือนเพื่อศึกษาดูงาน
* วันที่ 23 ตุลาคม - 6 พฤศจิกายน พ.ศ. 2541 ตามเสด็จเจ้าชายทากามาโดะ เข้าร่วมงานการกุศลของ UNICEF
* วันที่ 24 มิถุนายน - 2 กรกฎาคม พ.ศ. 2542 ตามเสด็จเจ้าชายทากามาโดะ ทรงร่วมชมการแข่งขันฟุตบอลหญิงชิงแชมป์โลก
* วันที่ 15 - 22 กรกฎาคม พ.ศ. 2544 ตามเสด็จเจ้าชายทากามาโดะ เยือนรัฐฮาวาย ทรงเข้าร่วมพิธีรำลึกวิถีแห่งชา

#### [[ไฟล์:Flag_of_Portugal.svg|25x25px|Flag of Portugal]] [[ประเทศโปรตุเกส|โปรตุเกส]]

* วันที่ 24 เมษายน - 9 พฤษภาคม พ.ศ. 2536 ตามเสด็จเจ้าชายทากามาโดะ เข้าร่วมงานครบรอบ 450 ปี ความสัมพันธ์ระหว่างประเทศ

#### [[ไฟล์:Flag_of_Ivory_Coast_(WFB_2000).svg|25x25px|Flag of Ivory Coast (WFB 2000)]] [[ประเทศโกตดิวัวร์|ไอวอรีโคสต์]]

#### [[ไฟล์:Flag_of_Ghana.svg|25x25px|Flag of Ghana]] [[ประเทศกานา|กานา]]

* วันที่ 24 เมษายน - 9 พฤษภาคม พ.ศ. 2536 ตามเสด็จเจ้าชายทากามาโดะ ทรงเยือนเพื่อส่งเสริมความสัมพันธ์ระหว่างประเทศ

alt=Flag of the United Kingdom (3-5)|left|25x25px

#### [[สหราชอาณาจักร]]

* วันที่ 9 - 15 มีนาคม พ.ศ. 2537 ตามเสด็จเจ้าชายทากามาโดะ ทรงร่วมพิธีเปิดนิทรรศการแกะสลักเน็ตสึเกะร่วมสมัย
* วันที่ 26 มิถุนายน - 3 กรกฎาคม พ.ศ. 2546 เสด็จเข้าร่วมงานรำลึกถึงเจ้าชายทากามาโดะ
* วันที่ 3 - 8 พฤศจิกายน พ.ศ. 2548 เสด็จเข้าร่วมกิจกรรมของสภาระดับโลกของเบิร์ดไลฟ์ อินเตอร์เนชั่นแนล (バードライフ・インターナショナル)
* วันที่ 27 มิถุนายน - 13 กรกฎาคม พ.ศ. 2552 เสด็จเข้าร่วมงานครบรอบ 800 ปี มหาวิทยาลัยเคมบริดจ์
* วันที่ 13 - 18 กุมภาพันธ์ พ.ศ. 2562 ทรงเข้าร่วมการบรรยายในงานครบรอบ 150 ปี การก่อตั้งวิทยาลัยเกอร์ตัน (Girton College) มหาวิทยาลัยเคมบริดจ์ 
* วันที่ 19 - 27 มิถุนายน พ.ศ. 2566 ทรงเข้าร่วมงานครบรอบ 100 ปีของเบิร์ดไลฟ์ อินเตอร์เนชั่นแนล (バードライフ・インターナショナル)

alt=ธงชาติฮังการี (ธงไตรรงค์สีแดง, ขาว, เขียว)|left|25x25px

#### [[ประเทศฮังการี|ฮังการี]]

#### [[ไฟล์:Flag_of_Poland.svg|25x25px|Flag of Poland]] [[ประเทศโปแลนด์|โปแลนด์]]
alt=Flag of Austria|left|25x25px

#### [[ประเทศออสเตรีย|ออสเตรีย]]

* วันที่ 24 พฤศจิกายน - 5 ธันวาคม พ.ศ. 2537 ตามเสด็จเจ้าชายทากามาโดะ ทรงเยือนเพื่อส่งเสริมความสัมพันธ์ระหว่างประเทศ

alt=Flag of Germany|left|25x25px

#### [[ประเทศเยอรมนี|เยอรมนี]]

* วันที่ 12 - 17 พฤศจิกายน พ.ศ. 2538 ตามเสด็จเจ้าชายทากามาโดะ ทรงเข้าร่วมพิธีเฉลิมฉลอง การครบรอบ 10 ปี ของศูนย์เยอรมัน-ญี่ปุ่น
* วันที่ 21 - 28 มิถุนายน พ.ศ. 2548 เสด็จเข้าร่วมชมการแข่งขันฟีฟ่าคอนเฟเดอเรชันส์คัพ
* วันที่ 17 - 25 มิถุนายน พ.ศ. 2549 เสด็จเข้าร่วมชมการแข่งขันฟุตบอลโลก ปี 2006

alt=Flag of Italy|left|25x25px

#### [[ประเทศอิตาลี|อิตาลี]]

* วันที่ 12 - 17 พฤศจิกายน พ.ศ. 2538 ตามเสด็จเจ้าชายทากามาโดะ ทรงเข้าร่วมพิธีเปิดงาน "ญี่ปุ่นในอิตาลี 95/96"

#### [[ไฟล์:Flag_of_Switzerland.svg|25x25px|Flag of Switzerland]] [[ประเทศสวิตเซอร์แลนด์|สวิตเซอร์แลนด์]]

* วันที่ 23 มกราคม - 1 กุมภาพันธ์ พ.ศ. 2539 ตามเสด็จเจ้าชายทากามาโดะ ทรงร่วมชมการแข่งขันบาเลต์นานาชาติโลซาน ปี 1996

#### [[ไฟล์:Flag_of_Morocco.svg|25x25px|Flag of Morocco]] [[ประเทศโมร็อกโก|โมร็อกโก]]

* วันที่ 30 พฤษภาคม - 13 มิถุนายน พ.ศ. 2539 ตามเสด็จเจ้าชายทากามาโดะ ทรงเยือนเพื่อส่งเสริมความสัมพันธ์ระหว่างประเทศ
* วันที่ 27 พฤษภาคม - 8 มิถุนายน พ.ศ. 2543 ตามเสด็จเจ้าชายทากามาโดะ ทรงเยือนเพื่อส่งเสริมความสัมพันธ์ระหว่างประเทศ

#### [[ไฟล์:Flag_of_Tunisia.svg|25x25px|ตูนีเชีย]] [[ประเทศตูนิเซีย|ตูนิเซีย]]

* วันที่ 30 พฤษภาคม - 13 มิถุนายน พ.ศ. 2539 ตามเสด็จเจ้าชายทากามาโดะ ทรงเยือนเพื่อส่งเสริมความสัมพันธ์ระหว่างประเทศ

#### [[ไฟล์:Flag_of_Jordan.svg|25x25px|Flag of Jordan]] [[ประเทศจอร์แดน|จอร์แดน]]

* วันที่ 30 พฤษภาคม - 13 มิถุนายน พ.ศ. 2539 ตามเสด็จเจ้าชายทากามาโดะ ทรงเยือนเพื่อส่งเสริมความสัมพันธ์ระหว่างประเทศ
* วันที่ 21 - 28 มิถุนายน พ.ศ. 2548 เสด็จเข้าร่วมงานอภิเษกสมรสของเจ้าหญิงบาห์ดียา บินต์ ฮัสซัน
* วันที่ 28 พฤษภาคม - 3 มิถุนายน พ.ศ. 2566 เสด็จเข้าร่วมงานอภิเษกสมรสของเจ้าชายฮุซัยน์ มกุฎราชกุมารแห่งจอร์แดน โดยเจ้าหญิงสึงูโกะ ดำเนินเสด็จด้วย

thumb|367x367px|เจ้าหญิงทากามาโดะ เมื่อ พ.ศ. 2556

#### [[ไฟล์:Flag_of_Denmark.svg|25x25px|Flag of Denmark]] [[ประเทศเดนมาร์ก|เดนมาร์ก]]

#### [[ไฟล์:Flag_of_Iceland.svg|25x25px|Flag of Iceland]] [[ประเทศไอซ์แลนด์|ไอซ์แลนด์]]

* วันที่ 9 - 19 กันยายน พ.ศ. 2539 ตามเสด็จเจ้าชายทากามาโดะ เพื่อศึกษาดูงาน

#### [[ไฟล์:Flag_of_France.svg|25x25px|Flag of France]] [[ประเทศฝรั่งเศส|ฝรั่งเศส]]

* วันที่ 12 - 25 มิถุนายน พ.ศ. 2541 ตามเสด็จเจ้าชายทากามาโดะ ทรงเข้าร่วมชมการแข่งขันฟุตบอลโลก ปี 1998
* วันที่ 27 มิถุนายน - 13 กรกฎาคม พ.ศ. 2552 ทรงเยือนเพื่อศึกษาดูงาน
* วันที่ 18 - 24 มิถุนายน พ.ศ. 2557 ทรงเยือนเพื่อศึกษาดูงาน

alt=Flag of Luxembourg|left|25x25px

#### [[ประเทศลักเซมเบิร์ก|ลักเซมเบิร์ก]]

#### [[ไฟล์:Flag_of_Costa_Rica.svg|25x25px|Flag of Costa Rica]] [[ประเทศคอสตาริกา|คอสตาริกา]]

* วันที่ 12 - 25 มิถุนายน พ.ศ. 2541 ตามเสด็จเจ้าชายทากามาโดะ ทรงเยือนเพื่อศึกษาดูงาน

alt=Flag of Paraguay|left|25x25px

#### [[ประเทศปารากวัย|ปารากวัย]]

* วันที่ 24 มิถุนายน - 2 กรกฎาคม พ.ศ. 2542 ตามเสด็จเจ้าชายทากามาโดะ เพื่อร่วมชมการแข่งขันฟุตบอลชิงแชมป์แห่งชาติอเมริกาใต้ "ปารากวัย 99"
* วันที่ 16 กันยายน - 3 ตุลาคม พ.ศ. 2551 เสด็จเข้าร่วมกิจกรรมของสภาระดับโลกของเบิร์ดไลฟ์ อินเตอร์เนชั่นแนล (バードライフ・インターナショナル)

alt=Flag of Zambia|left|25x25px

#### [[ประเทศแซมเบีย|แซมเบีย]]

#### [[ไฟล์:Flag_of_Kenya.svg|25x25px|Flag of Kenya]] [[ประเทศเคนยา|เคนยา]]
alt=Flag of Tanzania (WFB 2000)|left|25x25px

#### [[ประเทศแทนซาเนีย|แทนซาเนีย]]

* วันที่ 3 - 21 ธันวาคม พ.ศ. 2542 ตามเสด็จเจ้าชายทากามาโดะ ทรงเยือนเพื่อส่งเสริมความสัมพันธ์ระหว่างประเทศ

#### [[ไฟล์:Flag_of_Egypt.svg|25x25px|Flag of Egypt]] [[ประเทศอียิปต์|อียิปต์]]

* วันที่ 27 พฤษภาคม - 8 มิถุนายน พ.ศ. 2543 ตามเสด็จเจ้าชายทากามาโดะ ทรงเยือนเพื่อส่งเสริมความสัมพันธ์ระหว่างประเทศ
* วันที่ 27 มิถุนายน - 13 กรกฎาคม พ.ศ. 2552 ทรงร่วมพิธีวางศิลาฤกษ์อนุสรณ์สถานทากามาโดะ

#### [[ไฟล์:Flag_of_South_Korea.svg|25x25px|Flag of South Korea]] [[ประเทศเกาหลีใต้|เกาหลีใต้]]

* วันที่ 29 พฤษภาคม - 3 มิถุนายน พ.ศ. 2545 ตามเสด็จเจ้าชายทากามาโดะ เสด็จเข้าร่วมพิธีเปิดการแข่งขันฟุตบอลโลก ปี 2002

#### [[ไฟล์:Flag_of_Ireland.svg|25x25px|Flag of Ireland]] [[ประเทศไอร์แลนด์|ไอร์แลนด์]]

* วันที่ 26 มิถุนายน - 3 กรกฎาคม พ.ศ. 2546 เสด็จเข้าร่วมชมการแข่งขันกีฬาสเปเชียลโอลิมปิกฤดูร้อนโลก ครั้งที่ 11 
* วันที่ 5 - 11 กรกฎาคม พ.ศ. 2560 ทรงร่วมชมงานนิทรรศการพิเศษศิลปะของญี่ปุ่น เนื่องในโอกาสครบรอบ 60 ปีความสัมพันธ์ระหว่างประเทศ

left|frameless|25x25px

#### [[ประเทศไทย|ไทย]]

* วันที่ 14 - 19 พฤศจิกายน พ.ศ. 2547 เสด็จเข้าร่วมการประชุมองค์การระหว่างประเทศเพื่อการอนุรักษ์ธรรมชาติ (IUCN) ครั้งที่ 3

#### [[ไฟล์:Flag_of_Uruguay.svg|25x25px|Flag of Uruguay]] [[ประเทศอุรุกวัย|อูรุกวัย]]

* วันที่ 16 กันยายน - 3 ตุลาคม พ.ศ. 2551 เสด็จเข้าร่วมกิจกรรมของสภาระดับโลกของเบิร์ดไลฟ์ อินเตอร์เนชั่นแนล (バードライフ・インターナショナル)

alt=Flag of Brazil|left|25x25px

#### [[ประเทศบราซิล|บราซิล]]

* วันที่ 16 กันยายน - 3 ตุลาคม พ.ศ. 2551 เสด็จเข้าร่วมกิจกรรมของสภาระดับโลกของเบิร์ดไลฟ์ อินเตอร์เนชั่นแนล (バードライフ・インターナショナル)
* วันที่ 18 - 24 มิถุนายน พ.ศ. 2557 เสด็จเข้าร่วมชมการแข่งขันฟุตบอลโลก ปี 2014

#### [[ไฟล์:Flag_of_Monaco.svg|25x25px|Flag of Monaco]] [[ประเทศโมนาโก|โมนาโก]]

* วันที่ 27 มิถุนายน - 13 กรกฎาคม พ.ศ. 2552 ทรงเยือนเพื่อศึกษาดูงาน

#### [[ไฟล์:Flag_of_South_Africa.svg|25x25px|Flag of South Africa]] [[ประเทศแอฟริกาใต้|แอฟริกาใต้]]

* วันที่ 20 - 26 มิถุนายน พ.ศ. 2553 เสด็จเข้าร่วมชมการแข่งขันฟุตบอลโลก ปี 2010

alt=Flag of Finland|left|25x25px

#### [[ประเทศฟินแลนด์|ฟินแลนด์]]

* วันที่ 30 มิถุนายน - 6 กรกฎาคม พ.ศ. 2553 ทรงเยือนเพื่อส่งเสริมความสัมพันธ์ระหว่างประเทศ
* วันที่ 19 - 27 มิถุนายน พ.ศ. 2566 ทรงเข้าร่วมงานนิทรรศการถ่ายภาพของพระองค์เอง ณ หอจดหมายเหตุแห่งชาติ

#### [[ไฟล์:Flag_of_Sweden.svg|25x25px|Flag of Sweden]] [[ประเทศสวีเดน|สวีเดน]]

* วันที่ 7 - 11 มิถุนายน พ.ศ. 2556 เสด็จเข้าร่วมงานอภิเษกสมรสของเจ้าหญิงมาเดอลีน ดัชเชสแห่งเฮลซิงลันด์และเยสตริคลันด์
* วันที่ 11 - 15 มิถุนายน พ.ศ. 2558 เสด็จเข้าร่วมงานอภิเษกสมรสของเจ้าชายคาร์ล ฟิลิป ดยุกแห่งแวร์มลันด์ 
* วันที่ 28 เมษายน - 2 พฤษภาคม พ.ศ. 2559 เสด็จเข้าร่วมงานเฉลิมพระชนมพรรษา 70 พรรษาของสมเด็จพระราชาธิบดีคาร์ลที่ 16 กุสตาฟแห่งสวีเดน
* วันที่ 13 - 17 พฤษภาคม พ.ศ. 2562 เสด็จเข้าร่วมการประชุม "ฟอรัมภาวะสมองเสื่อม"

#### [[ไฟล์:Flag_of_Colombia.svg|25x25px|Flag of Colombia]] [[ประเทศโคลอมเบีย|โคลอมเบีย]]

* วันที่ 18 - 24 มิถุนายน พ.ศ. 2557 ทรงเยือนเพื่อศึกษาดูงาน

alt=Flag of Poland|left|25x25px

#### [[ประเทศโปแลนด์|โปแลนด์]]

* วันที่ 10 - 15 ตุลาคม พ.ศ. 2558 ทรงเข้าร่วมพิธีเปิดการฉายภาพยนตร์ "วันญี่ปุ่น" ในเทศกาลภาพยนตร์นานาชาติวอร์ซอ ครั้งที่ 31

alt=Flag of the Netherlands|left|25x25px

#### [[ประเทศเนเธอร์แลนด์|เนเธอร์แลนด์]]

* วันที่ 29 กรกฎาคม - 2 สิงหาคม พ.ศ. 2559 ทรงเข้าร่วมงานครบรอบ 10 ปี สหพันธ์คิวโดนานาชาติ (国際弓道連盟)

#### [[ไฟล์:Flag_of_Russia.svg|25x25px|Flag of Russia]] [[ประเทศรัสเซีย|รัสเซีย]]

* วันที่ 18 - 26 มิถุนายน พ.ศ. 2561 เสด็จเข้าร่วมชมการแข่งขันฟุตบอลโลก ปี 2018 และงานสัมมนาแลกเปลี่ยนวัฒนธรรมคิวโด

#### [[ไฟล์:Flag_of_Qatar.svg|40x40px|Flag of Qatar]] [[ประเทศกาตาร์|กาตาร์]]

* วันที่ 26 พฤศจิกายน - 3 ธันวาคม พ.ศ. 2565 เสด็จเข้าร่วมชมการแข่งขันฟุตบอลโลก ปี 2022

## พระเกียรติยศ

### ลำดับพระอิสริยยศ

* 10 กรกฎาคม พ.ศ. 2496 – 6 ธันวาคม พ.ศ. 2527 : **ฮิซาโกะ ทตโตริ** (鳥取久子)
* 6 ธันวาคม พ.ศ. 2527 – ปัจจุบัน : **เจ้าหญิงฮิซาโกะ พระชายาในเจ้าชายโนริฮิโตะ** (憲仁親王妃久子殿下) หรือ **เจ้าหญิงทากามาโดะ** (Her Imperial Highness The Princess Takamado)

### เครื่องราชอิสริยาภรณ์

#### ญี่ปุ่น

* 80x80px เครื่องราชอิสริยาภรณ์รัตนมงกุฎ ชั้นประถมาภรณ์ (มงกุฎดอกพอโลเนีย) (2527)

#### ต่างประเทศ

*80x80px|PRT Order of Prince Henry - Grand Cross BAR เครื่องราชอิสริยาภรณ์อิงฟังตึ เด. เอ็งรีกึ ชั้นประถมาภรณ์ ประเทศโปรตุเกส (2536)
*80x80px|ESP Isabella Catholic Order GC เครื่องราชอิสริยาภรณ์อิซเบลลาชาวคาทอลิก ชั้นประถมาภรณ์ ประเทศสเปน (2551)
*80x80px|SWE King Carl XVI Gustaf Jubilee Medal III King Carl XVI Gustaf's Jubilee Commemorative Medal III (2559)

### ปริญญากิตติมศักดิ์

* พ.ศ. 2547 ปริญญานิติศาสตรดุษฎีบัณฑิตกิตติมศักดิ์ มหาวิทยาลัยอัลเบอร์ตา (University of Alberta) ประเทศแคนาดา
* พ.ศ. 2547 ปริญญานิติศาสตรดุษฎีบัณฑิตกิตติมศักดิ์ University of Prince Edward Island ประเทศแคนาดา
* พ.ศ. 2557 ปริญญาศึกษาศาสตรดุษฎีบัณฑิตกิตติมศักดิ์ มหาวิทยาลัยฮันนัม (Hannam University) ประเทศเกาหลีใต้
* พ.ศ. 2558 ปริญญาดุษฎีบัณฑิตกิตติมศักดิ์ มหาวิทยาลัยโจไซ (城西国際大学)

## เกร็ด

* ทรงพระปรีชาในการเล่นเปียโนและไวโอลิน ตั้งแต่ทรงพระเยาว์
* พ.ศ. 2556 ในการประชุมคณะกรรมการโอลิมปิกสากล (IOC) ณ กรุงบัวโนสไอเรส ประเทศอาร์เจนตินา ซึ่งมีการคัดเลือกเจ้าภาพการแข่งขันกีฬาโอลิมปิก 2020 พระองค์ทรงเข้าร่วมกล่าวสุนทรพจน์ในการประชุมครั้งนี้ แต่พระองค์ไม่สามารถที่จะกล่าวเสนอตัวให้ญี่ปุ่นเป็นเจ้าภาพได้โดยตรง เนื่องจากทางสำนักพระราชวังเกรงว่าจะเป็นการนำเอาพระบรมวงศานุวงศ์ไปเกี่ยวข้องกับด้านการเมือง อย่างไรก็ตามผลการประชุมในครั้งนี้ ญี่ปุ่นได้รับโอกาสให้เป็นเจ้าภาพการแข่งขันกีฬาโอลิมปิก 2020 ซึ่งจัดที่กรุงโตเกียว แต่ก็มีการวิเคราะห์กันว่าถึงพระองค์ไม่ได้ทรงกล่าวเสนอตัวโดยตรง แต่พระองค์ก็มีส่วนสำคัญที่ทำให้ญี่ปุ่นได้รับการคัดเลือกให้เป็นเจ้าภาพในครั้งนี้
* พระองค์ทรงชื่นชอบการถ่ายภาพ พระองค์มักจะถ่ายภาพเน็ตสึเกะ (根付) และนกป่า ซึ่งบริษัทนิคอน ได้จัดทำนิทรรศการพิเศษเพื่อแสดงภาพถ่ายของพระองค์ ในปี พ.ศ. 2564 อีกทั้งพระฉายาลักษณ์ของพระองค์มักปรากฏพร้อมกับกล้องอยู่เสมอ

## พงศาวลี



## อ้างอิง

## แหล่งข้อมูลอื่น

* เว็บไซต์สำนักพระราชวังอิมพีเรียล (Imperial Household Agency) ภาษาอังกฤษ https://www.kunaicho.go.jp/eindex.html
* เว็บไซต์สำนักพระราชวังอิมพีเรียล (Imperial Household Agency) ภาษาญี่ปุ่น https://www.kunaicho.go.jp/
* ประกาศสํานักนายกรัฐมนตรี เรื่อง หลักเกณฑ์การทับศัพท์ภาษาเยอรมัน สเปน ญี่ปุ่น และมลายู ลงวันที่ 13 มีนาคม พ.ศ. 2561

หมวดหมู่:เจ้าหญิงญี่ปุ่น
หมวดหมู่:บุคคลจากมหาวิทยาลัยเคมบริดจ์